Številka: 47800-44/2023-3340-9

Datum: 8. 4. 2024

Na podlagi drugega odstavka 73. člena Zakona o uresničevanju javnega interesa na področju kulture (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb in 105/22 – ZZNŠPP) v povezavi z 68. in 69. členom Zakona o stvarnem premoženju države in samoupravnih lokalnih skupnosti (Uradni list RS št. 11/18, 79/18 in 78/23 – ZORR) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/18) Ministrstvo za kulturo objavlja

**namero za sklenitev neposredne pogodbe**

o oddaji dela kulturnega spomenika Dolane, Grad Borl (EŠD 35) v brezplačno uporabo za obdobje petih let.

Lastnik kulturnega spomenika je Republika Slovenija, Ministrstvo za kulturo pa je upravljavec na podlagi Zakona o lastninjenju kulturnih spominkov v družbeni lastnini (Uradni list RS, št. 89/99, 107/99 – popr.).

Predmet pogodbe je nepremičnina:

* pristava gradu Borl, številka stavbe 94 (dela stavbe 1 in 2), ki stoji na parceli 1/68, k. o. 462 Dolane, s tlorisno površino 246 m2, ki v naravi predstavlja prostore nekdanjega gostinskega objekta, z naslovom Dolane 2, Cirkulane.

Nepremičnina se daje v uporabo osebi javnega prava – javnemu zavodu s področja kulture za izvajanje dejavnosti hrambe in obdelavo arheološkega gradiva. Ministrstvo za kulturo namerava skleniti neposredno pogodbo o brezplačni uporabi dela kulturnega spomenika državnega pomena z Zavodom za varstvo kulturne dediščine Slovenije.

Uporabnik je dolžan plačevati vse obratovalne stroške, stroške rednega vzdrževanja, stroške nadomestila za uporabo stavbnega zemljišča in druge stroške, za katere se stranki dogovorita v pogodbi.

Lastnik/upravljavec si pridružuje pravico, da lahko do sklenitve pravnega posla brez odškodninske odgovornosti postopek oddaje ustavi.

Pogodba bo sklenjena po poteku najmanj 20 dni od objave na spletni strani Ministrstva za kulturo.

Morebitne informacije so dosegljive na naslovu: Republika Slovenija, Ministrstvo za kulturo, Maistrova ulica 10, Ljubljana, po elektronski pošti: kristijan.bajt@gov.si.

dr. Asta Vrečko

ministrica